అమోల్ కాలే

అమోల్ కాలే క్రికెట్ నిర్వాహకుడు, ముంబై క్రికెట్ అసోసియేషన్ అధ్యక్షుడు కూడా.

 కెరీర్ 
అమోల్ కాలే నాగ్‌పూర్‌లో జన్మించాడు. ఆ తరువాత ముంబైకి మారాడు. అక్కడ, ఆయన అనేక రకాల వ్యాపారాలు నిర్వహించాడు. ఆయన కొంతకాలం తిరుపతిలోని తిరుమల తిరుపతి దేవస్థానం (టీటీడీ)లో ట్రస్టీగా కూడా ఉన్నాడు.

అక్టోబరు 2022లో సందీప్ పాటిల్ తర్వాత అమోల్ కాలే ముంబై క్రికెట్ అసోసియేషన్‌ అధ్యక్షుడిగా ఎన్నికయ్యాడు. ఎంసిఎలో అనేక విప్లవాత్మక మార్పులకు ఆయన గుర్తింపు పొందాడు. ఆయన హయాంలో, 2023 ప్రపంచకప్ మ్యాచ్‌లకు వాంఖెడే స్టేడియం ఆతిథ్యం ఇచ్చింది. ఇందులో భారత్-న్యూజిలాండ్ మధ్య జరిగిన సెమీ ఫైనల్ మ్యాచ్ కూడా ఉంది. అలాగే, ముంబై క్రికెట్ జట్టు 2023-24లో రంజీ ట్రోఫీని గెలుచుకుంది.

 మరణం 
2024 టీ20 ప్రపంచకప్ లో భాగంగా భారతదేశం, పాకిస్తాన్ ల మధ్య మ్యాచ్ చూడటానికి అమోల్ కాలే 2024 జూన్ 9న న్యూయార్క్ చేరుకున్నాడు. మ్యాచ్‌ను వీక్షించిన కొన్ని గంటల తర్వాత 47 ఏళ్ల అమోల్ కాలే గుండె పోటుతో మృతి చెందాడు.

 మూలాలు 

వర్గం:మహారాష్ట్ర వ్యక్తులు
వర్గం:2024 మరణాలు